Dorado (Stärebild)

De Schwäertfësch, laténgesch Dorado ass e Stärebild um südleche Stärenhimmel.

 Beschreiwung 
Den Dorado ass kee markant Stärebild. Et besteet aus e puer Stären, déi sou ausgesinn, wéi wa si un enger Päreleschnouer géifen hänken. D'Stärebild ass südwestlech vum Canopus, deem zweethellste Stär um Südhimmel, ze fannen.

Am Dorado ass och de gréissten Deel vun der Grousser Magellanescher Wollek ze fannen.

Wéinst senger südlecher Positioun kann dat Stärebild net vun Europa aus gesi ginn.

 Geschicht 
Den Dorado ass eent vun deenen 12 Stärebiller, déi um Enn vum 16. Joerhonnert vun den hollännesche Séifuerer Pieter Dirkszoon Keyser a Frederik de Houtman agefouert goufen. Fréier huet dat Stärebild "Goldfësch" geheescht. De Johannes Bayer huet d'Stärebild am Joer 1603 a säin Himmelsatlas Uranometria opgeholl.

 Himmelsobjeten 
 Stären 
 B F Nimm o. aner Bezeechnungen Gréisst Lj Spektralklass α   3,30m 200 A0 III β  3,5 bis 4,1m 8000 F8 Ia γ  4,26m 70 F3 V δ  4,34m  36  4,65m ζ  4,71m θ  4,81m η2  5,01m ν  5,06m ε  5,10m λ  5,14m κ  5,28m  28  5,34m π2  5,37m π1  5,56m η1  5,72m

Den α  Doradus, den hellste Stär am Dorado, ass 200 Liichtjoer vun eis ewech. De Stär liicht wäiss a gehéiert zu der Spektralklass A0 III.

 Verännerlech Stären 

 Stär Gréisst Period Typ β 3,5m–4,1m 9,842 Deeg  Cepheiden 

Den β Doradus ass ee verännerleche Stär vum Typ Cepheiden. Seng Hellegkeet verännert sech mat enger Period vun 9,842 Deeg. De Stär läit 8.000 Liichtjoer vun eis ewech

 NGC-Objeten 
 NGC divers Gréisst Typ Numm  LMC 5m Galaxie Grouss Magellanesch Wollek 1549  9,8m Galaxie  1553  9,4m Galaxie 1566 9,7m Galaxie  1672 9,7m Galaxie 1755  Kugelstärekoup 1763  Emissiounsniwwel 1820  Oppene Stärekoup 1850  Kugelstärekoup 1854  Kugelstärekoup 1869  Oppene Stärekoup 1901  Oppene Stärekoup 1910  Oppene Stärekoup 1936  Emissiounsniwwel 1974  Stärekoup 1978  Oppene Stärekoup 2002  Oppene Stärekoup 2027  Oppene Stärekoup 2032  Emissiounsniwwel 2070  5,4m Emissiounsniwwel Tarantelniwwel 2080  10,42m Emissiounsniwwel  2157  Oppene Stärekoup 2164  Kugelstärekoup

Déi Grouss Magellanesch Wollek (englesch: Large Magellan Cloude (LMC)) ass den hellsten a gréissten niwwelegen Objet um Nuetshimmel. Den Niwwel huet eng Ausdeenung vu 5-mol 6°. Et handelt sech ëm eng kleng Begleetgalaxie vun eiser Mëllechstrooss op enger Distanz vun zirka 160.000 Liichtjoer. An hir si vill Stärekéip an Niwwelen, wéi z. B. den Tarantelniwwel. Am Joer 1987 war do eng Supernova opgetrueden, si war déi äerdnoosten zanter 383 Joer.

Den Tarantelniwwel (NGC 2070) ass en Emissiounsniwwel an der Grousser Magellanescher Wollek an 160.000 Liichtjoer vun eis ewech. Den Niwwel huet déi 5.000fach Liichtkraaft vum Orionniwwel an ass de gréisste bekannten Objet vu senger Aart am Universum. D'Strukture vum Niwwel gläichen enger Spann a ginn dem Objet sou hiren Numm.

Weider fënnt een am Dorado vill Galaxien, déi ganz wäit ewech leien, z. B.: NGC 1549, NGC 1553, NGC 1566 an den NGC 1672.

 Kuckt och 

 Um Spaweck 

Kategorie:Stärebiller